Finalment, a partir de la matinada del 20 d'octubre, els exèrcits de l'est i de l'oest es van enfrontar a Sekigahara, en la batalla més gran i probablement la més decisiva en la història del Japó feudal. Ieyasu va derrotar completament les tropes de l'oest, en part pel canvi de bàndol de Kobayakawa Hideaki, que Ieyasu ja preveia i que ell mateix va acabar de provocar amb un atac sobtat per la rereguarda. En els dies següents, la campanya va finalitzar amb la persecució i eliminació dels principals dàimios de l'Oest.